CELEX: 62015TA0286
Language: el
Date: 2018-10-25 00:00:00
Title: Υπόθεση T-286/15: Απόφαση του Γενικού Δικαστηρίου της 25ης Οκτωβρίου 2018 — KF κατά SATCEN (Προσφυγή ακύρωσης και αγωγή αποζημίωσης – Προσωπικό του SATCEN – Συμβασιούχοι υπάλληλοι – Αρμοδιότητα των δικαιοδοτικών οργάνων της Ένωσης – Κοινή εξωτερική πολιτική και πολιτική ασφάλειας – Άρθρο 24 ΣΕΕ – Άρθρα 263, 268, 270 και 275 ΣΛΕΕ – Άρθρο 47 του Χάρτη των Θεμελιωδών Δικαιωμάτων – Ίση μεταχείριση – Αποφάσεις 2014/401/ΚΕΠΠΑ και 2009/747/ΚΕΠΠΑ – Επιτροπή προσφυγών του SATCEN – Ένσταση έλλειψης νομιμότητας – Αίτηση αρωγής – Τρόπος διενέργειας της διοικητικής έρευνας – Αναστολή της άσκησης καθηκόντων – Πειθαρχική διαδικασία – Παύση των καθηκόντων – Αρχή της χρηστής διοίκησης – Απαίτηση αμεροληψίας – Δικαίωμα ακρόασης – Πρόσβαση στον φάκελο – Εξωσυμβατική ευθύνη – Πρόωρο αίτημα αποζημίωσης – Ηθική βλάβη)

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/20
            
         
      Απόφαση του Γενικού Δικαστηρίου της 25ης Οκτωβρίου 2018 — KF κατά SATCEN
      (Υπόθεση T-286/15) (1)
      
      (Προσφυγή ακύρωσης και αγωγή αποζημίωσης - Προσωπικό του SATCEN - Συμβασιούχοι υπάλληλοι - Αρμοδιότητα των δικαιοδοτικών οργάνων της Ένωσης - Κοινή εξωτερική πολιτική και πολιτική ασφάλειας - Άρθρο 24 ΣΕΕ - Άρθρα 263, 268, 270 και 275 ΣΛΕΕ - Άρθρο 47 του Χάρτη των Θεμελιωδών Δικαιωμάτων - Ίση μεταχείριση - Αποφάσεις 2014/401/ΚΕΠΠΑ και 2009/747/ΚΕΠΠΑ - Επιτροπή προσφυγών του SATCEN - Ένσταση έλλειψης νομιμότητας - Αίτηση αρωγής - Τρόπος διενέργειας της διοικητικής έρευνας - Αναστολή της άσκησης καθηκόντων - Πειθαρχική διαδικασία - Παύση των καθηκόντων - Αρχή της χρηστής διοίκησης - Απαίτηση αμεροληψίας - Δικαίωμα ακρόασης - Πρόσβαση στον φάκελο - Εξωσυμβατική ευθύνη - Πρόωρο αίτημα αποζημίωσης - Ηθική βλάβη)
      (2019/C 4/28)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: KF (εκπρόσωποι: A. Kunst, δικηγόρος, και N. Macaulay, barrister)
      
         Καθού-εναγόμενο: Δορυφορικό Κέντρο της Ευρωπαϊκής Ένωσης (εκπρόσωποι: L. Defalque και A. Guillerme, δικηγόροι)
      
         Παρεμβαίνον υπέρ του καθού-εναγόμενου: Συμβούλιο της Ευρωπαϊκής Ένωσης (εκπρόσωποι: F. Naert και M. Bauer)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση των αποφάσεων του διευθυντή του SATCEN, της 5ης Ιουλίου 2013, περί κίνησης πειθαρχικής διαδικασίας κατά της προσφεύγουσας-ενάγουσας, περί αναστολής της άσκησης των καθηκόντων της προσφεύγουσας-ενάγουσας και απόρριψης της αίτησης αρωγής της και της απόφασης της 28ης Φεβρουαρίου 2014 περί παύσης των καθηκόντων της προσφεύγουσας-ενάγουσας, καθώς και της απόφασης της επιτροπής προσφυγών του SATCEN, της 26ης Ιανουαρίου 2015, που επικύρωσε τις αποφάσεις αυτές, και, αφετέρου, αίτημα βάσει του άρθρου 268 ΣΛΕΕ για την αποκατάσταση της ζημίας που φέρεται ότι υπέστη η προσφεύγουσα-ενάγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της επιτροπής προσφυγών του Δορυφορικού Κέντρου της Ευρωπαϊκής Ένωσης (SATCEN) της 26ης Ιανουαρίου 2015.
               
            
                  2)
               
               
                  Ακυρώνει την απόφαση του διευθυντή του SATCEN της 5ης Ιουλίου 2013 περί αναστολής της άσκησης καθηκόντων της KF.
               
            
                  3)
               
               
                  Ακυρώνει την απόφαση του διευθυντή του SATCEN της 28ης Φεβρουαρίου 2014 περί παύσης των καθηκόντων της KF.
               
            
                  4)
               
               
                  Καταδικάζει το SATCEN να καταβάλει στην KF ποσό ύψους 10 000 ευρώ για ικανοποίηση της ηθικής βλάβης που υπέστη.
               
            
                  5)
               
               
                  Απορρίπτει την προσφυγή-αγωγή κατά τα λοιπά.
               
            
                  6)
               
               
                  Καταδικάζει το SATCEN να φέρει, πέραν των δικαστικών εξόδων του, τα δικαστικά έξοδα στα οποία υποβλήθηκε η KF.
               
            
                  7)
               
               
                  Το Συμβούλιο της Ευρωπαϊκής Ένωσης φέρει τα δικαστικά έξοδά του.
               
            
         (1)  EE C 302 της 14.9.2015.